සිප්සතර හදාරමින් සිටි 13 – 14 කුඩා අවදියේදී බේබි ඩොරින් නම් ඇය රම්‍යලතා චිත්‍රපටයේ රම්‍යලතා නම් යෞවනියගේ චරිතය රඟපෑවාය.මෙම චිත්‍රපටයට අමතරව කුරුලුබැද්ද, නළඟන වැනි චිත්‍රපට දහයක පමණ රංගනයෙන් දායක වූ බව අපට දැනගන්නට ලැබිණ.සිනමාවෙන් ජීවය ලැබ චිත්‍රපට ගණනාවකට රංගන දායකත්වය ලබා දුන් ඇය වයස අවුරුදු 15 වේදී පමණ ‘පුරුෂ රත්නය’ චිත්‍රපටයේ මුල් ගීතය පමණක් ගායනා කර හෙළ සිනමාවේ පමණක් නොව මුළුමහත් රසික රසිකාවන්ගේ ජනාදරයට පත් වූ සිනමා ඉතිහාසයේ නොමියෙන චරිතයක් බවට පත්වූවාය.ගීත ලොවේ කලා තරුවක්ව බැබළෙන වාද බයිලා ගායක මාස්ටර් මොරීන් ඇයගේ මාමා විය.කලා දිවියේ නොයකුත් කඩඉම් පසුකරමින් පැමිණි එම යෞවනිය 1964 පමණ කාලයේදී දුම්රිය දෙපාර්තමේන්තු සංඥා අංශයේ සේවයේ නියුතුව සිටි එල්. එච්. ජී. වික්ටර් මහතා සමඟ අතිනත ගෙන 1969 පමණ වකවානුවේදී රජරටට පැමිණ අනුරාධපුර ගල්වල පාර පොතානේගම ප්‍රදේශයේ තම කැදැල්ලේ ජීවිකාව ගෙන ගියාය.1955 කාල වකවානුවේදී සිනමා රංගනය හා ගීත ගායනයට පිවිසි ඇය පුරුෂරත්නය චිත්‍රපටයේ මුල් ගීතය ගායනයෙන් පසු රංගනයෙන් ඉවත්වීමට තීරණය කළාය.